Diari Oficial de la Generalitat Valenciana


Sumari del DOGV 4269, del 12-06-2002 (2002/5869)

Informació pública del pronunciament sobre al·legacions presentades i reiterar l'acord d'aprovació de redelimitació de la unitat d'execució F-1, en el F-1 oest i F est, expedient 25/1995, de l'Ajuntament de Sagunt.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5869


Organisme emissor
:   Ajuntament de Sagunt

Tipus de document
:   Anunci

Informació pública del pronunciament sobre al·legacions presentades i reiterar l'acord d'aprovació de redelimitació de la unitat d'execució F-1, en el F-1 oest i F est, expedient 25/1995, de l'Ajuntament de Sagunt. [2002/Q5869]
  
El Ple de la corporació municipal, en la sessió ordinària del dia 31 de maig de 2001, va adoptar, entre uns altres, el següent acord:
  
Pronunciament sobre al·legacions presentades i reiterar l'acord d'aprovació de redelimitació de la unitat d'execució F-1, en el F-1 oest i F est. Expedient 25/1995.
  
Vist que mitjançant la Resolució de l'Alcaldia, de data 18 de gener de 2001, es resolia, d'acord amb un defecte de forma apreciat, que consistix en la formulació de l'assumpte als propietaris cadastrals afectats pel procediment el que es diu tot seguit:
  
«Que es procedix a cursar avís als titulars cadastrals de la unitat d'execució F-1 del pla parcial de Platges de l'Almardà, i se'ls concedix un termini de 20 dies, comptadors des del sendemà de la recepció de la notificació del present avís, així com als qui s'hagen presentat com a interessats en l'expedient, a l'efecte que s'hi puguen formular al·legacions.
  
Vist que, cursats els avisos als titulars cadastrals i als qui s'han personat en l'expedient com a propietaris interessats, tal i com s'indicava en la part dispositiva d'esta resolució de l'Alcaldia; mitjançant la present es resol, com a una actuació més garantista del procediment, i completant les premisses d'informació públiques de l'article 46 de la Llei Reguladora de l'Activitat Urbanística de la Generalitat Valenciana, que es procedix al que es diu tot seguit:
  
Completar el tràmit d'informació pública mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i es fa saber la possibilitat de formular al·legacions durant el termini de 20 dies, comptadors des del següent a la publicació de l'edicte en el Diari Oficial de la Generalitat Valenciana, i tot això pel que fa a la Resolució, adoptada per esta Alcaldia, de data 11 de desembre de 2000, que anteriorment ha sigut transcrita literalment».
  
Vist que durant este període d'informació pública s'ha presentat una al·legació, formulada per la senyora Blanca Rosa Julia Martínez Serrano, mitjançant la qual se sol·licita que s'admeten en l'àmbit de la unitat d'execució F-1 oest els terrenys de la qual és titular.
  
Al que s'ha plantejat cal contestar el següent, d'acord amb els informes del tècnic municipal de Planejament, de dates 6 i 11 d'abril de 2001, i 25 de maig de 2001.
  
Que l'al·legant demana fer efectius els seus drets quan es promoga el corresponent programa d'actuació integrada del polígon F-1 est, que és on s'emplacen els seus terrenys en virtut de la redelimitació del polígon en qüestió.
  
Vist que, per una altra part, es dóna com a presentada en este expedient l'al·legació formulada pel senyor Roberto Moreno Royo, en el tràmit d'aprovació i adjudicació de programa d'actuació integrada del F-1 oest, expedient que té el seu pronunciament en el punt següent de l'orde del dia del Ple de 31 de maig de 2001, ja que les raons exposades en aquell tenen relació directa amb la qüestió que es resol en este dictamen; i se suposa, a més a més, un enfocament més garantista en vistes a l'al·legant. Com a conseqüència es donen com a reproduïdes en este tràmit la contestació donada a l'al·legant en l'aprovació i adjudicació del programa d'actuació integrada F-1 oest.
  
Atés que el tràmit i competència per a la tramitació de la modificació de plans parcials el regula l'article 52 de la Llei Reguladora de l'Activitat Urbanística, al qual s'ha subjectat el tràmit d'este expedient.
  
En el debat, la senyora Alegre, del BLOC-EV, proposa que l'assumpte quede sobre la taula. Proposta que, sotmesa a votació, és rebutjada per 8 vots a favor del PSOE i BLOC-EV i 13 vots en contra de PP, SP, GM i UV.
  
A la vista de tot el que s'ha exposat, amb el dictamen favorable de la Comissió d'Urbanisme, el Ple de l'Ajuntament, per 14 vots a favor del PP, SP, GM i UV, 3 vots en contra del BLOC-EV i 6 abstencions del PSOE, acorda:
  
Primer
  
Pronunciar-se en les al·legacions en els termes que es recullen en el vist número 3.
  
Segon
  
Reiterar l'Acord del Ple, de data de 25 de febrer de 1997, de modificació puntual del pla parcial de les Platges de l'Almardà, en l'àmbit de la unitat d'execució F-1, mitjançant el qual esta se subdividix en dos unitats la F-1 est i la F-1 oest.
  
Este acte posa fi a la via administrativa i contra el qual podeu, de conformitat amb el que es disposa en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, interposar un recurs davant la Sala Contenciosa Administrativa corresponent del Tribunal Superior de Justícia de la Comunitat Valenciana, amb seu al palau de justícia de la ciutat de València, en el termini de dos mesos comptadors des del següent a esta publicació.
  
Tot això sense perjuí que puga exercitar qualsevol altra acció o recurs que estime convenient en defensa dels seus drets.